ارشد مسعود ہاشمی

پروفیسر ارشد مسعود ہاشمی (ولادت: 4 اپریل 1968ء) اردو ادیب اور مصنف ہیں۔ وہ پیشہ سے مدرس ہیں۔ انہوں نے بہار یونیورسٹی سے اردو زبان و ادب میں پوسٹ گریجویشن کیا اور اس کے بعد 1996ء میں جے پرکاش یونیورسٹی چھپرا، بہار کے گوپیشور کالج میں اردو کے استاد مقرر ہوئے۔ بعد ازاں 2018ء میں جے پرکاش یونیورسٹی،  چھپرہ، بہار میں صدر شعبۂ اردو کے منصب پر فائز ہوئے۔

انہوں نے متعدد کتابیں لکھی ہیں جن میں نفسی تجربے اور ادبی تخلیق، شکیل الرحمن کی غالب شناسی، پریم چند ارو لو شن، لوہ سوں کے شاہکار افسانے، اور چینی ادب پر ہندوستان ادب کے اثرات جیسی متخلف الموضوع کتابیں شامل ہیں۔ ان کے علاوہ ادبی تقویمات، اختر شناسی آپ کی مرتب کتابیں ہیں۔ چینی الہیات کی کتاب تاؤ تے چنگ کا  تعارف اور ترجمہ  فضائل ترک عمل کے عنوان سے  پچھلے ہی سال شائع ہوا ہے۔آپ کے کئی قیمتی مقالے شائع ہو چکے ہیں۔

پروفیسر ارشد مسعود ہاشمی سالانہ ذو لسانی تحقیقی جریدہ اردو اسٹڈیز کے مدیر اعلا ہیں جسے اردو اور انگریزی زبانوں میں لکھے ادبی تحقیقی مقالات کے لیے یونیورسٹی گرانٹس کمیشن کی منظوری حاصل ہے۔

حوالہ جات

بہار (بھارت) کے مصنفین
1968ء کی پیدائشیں

Arshad Masood Hashmi